text: Penge til klatring og totalshow på Dybbøl
  16 december 2013 kl. 19.58
  Regionsrådet var i gavehumør til årets sidste møde. Der blev bevilget 750.000 kr. til seks arrangementer omkring fejringen af 150-året for Slaget ved Dybbøl.
  Et af arrangementer kræver en vis kondition. Det er nemlig et Adventure-løb, som arrangeres af Idrætshøjskolen i Sønderborg. Løbet starter ved Dannevirke og slutter på Dybbøl og deltagerne på ruten skal køre mountainbike, løbe orienteringsløb, sejle kajak, klatre - og samarbejde. Der ventes ca. 500 deltagere fra dansk og tysk side.
  De fire danske og tyske aviser er gået sammen i det grænseoverskridende samarbejde Unter Nachbarn. De har fået støtte til tre aktiviteter: En meningsmåling, en fotokonkurrence og en malekonkurrence.
  Dybbøl 2014 træder også ind på flere scener. Ved Cathrinesminde Teglværksmuseum er en række frivillige involveret for at opføre et egnsspil skrevet til lejligheden, mens Sønderborg Multicultural Society opfører et totalshow med udgangspunkt i en tysk tremastet skonnert. Den lægger til i Sønderborg, men sejler også til Nyhavn i København. 30 unge danskere og tyskere skal ved hjælp af bl.a. breakdance, skateboard og cirkus nyfortolke historien om 18. april 1864.
  Fakta
  De seks aktiviteter støttet af Region Syddanmark:Egnsspillet "Skudt i grus" sætter fokus på almindelige familiers skæbne under detprøjsiske bombardement i Sønderborg 18. april 1864. Opføres ved CathrinesmindeTeglværksmuseum 10.-15. juni 2014. Tilskud fra Region Syddanmark på 75.000kroner.Meningsmåling gennemføres i et samarbejde mellem Region Syddanmark og dedanske tyske aviser JydskeVestkysten, Der Nordschleswiger, Flensborg Avis og framediehuset sh:z. Meningsmålingen offentliggøres ifm udgivelsen af et særtillæg omDybbøl 2014. Meningsmålingen skal give et indtryk af, hvad danskere og tyskere igrænseregionen tænker om hinanden. Bevilling på 50.000 kroner.Fotokonkurrence om den dansk-tyske region, udskrevet af de fire danske og tyskeaviser i samarbejde med Region Syddanmark. Billederne vises efterfølgende på envandreudstilling. Bevilling på 93.500 kroner.Malekonkurrence ? alle skoler i grænseregionen inviteres til at deltage imalekonkurrencen: ?Hvordan ser du din nabo?? Udskrevet af de fire dansk-tyskeaviser. 56.000 kroner bevilget.Totalshow med Kulturskibet 1864, SMS ? Sønderborg Multicultural Society ? sejlertil København og Sønderborg, hvor 30 unge fra Danmark og Tyskland opførertotalshow, hvor historien om 1864 nyfortolkes. 275.500 bevilget.Adventure Race arrangeres af Idrætshøjskolen Sønderborg, og det går bl.a. medmountainbike og kajak fra Dannevirke til Dybbøl. Bevilling på 200.000 kroner.
  
  